KAJ (finna bando)

[eta|450x450ra|*Pa to ta na kako* (Do kio estas tio ĉi?) - KAJ 2016.               La bildo aspektas kvazaŭ triopo esperantista uzante la verdan kaj blankan kolorojn aldone al la krokodilo sur kiu ili sidas kaj kiu havas specialan signifon en la [Esperanto-kulturo.]]
**Kaj** (elp. kiel en Esperanto, skribita **KAJ** de la grupo)  estas finna muzika kaj komedia triopo el la svedlingva malplimulto en Finnlando (Vörå en Ostrobotnio). Ĝi estis fondita en 2009 kaj kutime prezentas siajn kantojn en la finna dialekta varianto (vörå) de la sveda lingvo en Finnlando  ili ankaŭ kantos adaptitan version de la sama kanto dum la finalo de la Eŭrovido-kantokonkurso 2025 en Bazelo, Svislando je la 17-a de majo 2025. Tie ili  reprezentos Svedion kaj la svedlingvajn finnlandanojn. 

## Membroj 
La triopo estis fondita en 2009 fare de Kevin Holmström, Axel Åhman kaj Jakob Norrgård. Ili formis la nomon de la triopo el siaj inicialoj (**K**evin **A**xel **J**akob).   

## Muzikstilo 
La muzikstilo de KAJ estas miksaĵo de pop-muziko, repo, diskoo, ŝlagro kaj rok-muziko. La grupo KAJ kreis muzikon en vasta vario da ĝenroj. En julio 2015, la grupo kreis kun la kanto *Pa al ta na kako?* ("Ĉu vi kutime manĝas kukon?") la ĝenron KAJ-pop, kiun ili mem priskribas kiel kombinaĵon de J-pop kaj K-pop. La kanto estis produktita en Japanio kunlabore kun la sukcesa muzikproduktanto Janne Hyöty, finna kantverkisto kaj muzikproduktisto loĝanta en Vaasa. Hyöty verkis pli ol 40 kantojn, kiuj atingis la unuan lokon en la japana muzikmerkato.

## Kariero 
En 2012 ili publikigis la debutalbumon *Professionella pjasalappar*. Poste pliaj albumoj sekvis.

La triopo komence famiĝis ĉefe inter la svedlingva loĝantaro en Finnlando.

En 2018 la grupo komencis labori plentempe kun komedio kaj muziko. En 2019, ili publikigis la albumon *Born to Börn* sub ilia dua identeco Vörjeans. 

### *Bara bada bastu gajnis la* *Melodifestivalen 2025* 
En novembro 2024, oni anoncis, ke KAJ konkuros en la *Melodifestivalen 2025*, la sveda antaŭkonkurso por la Eŭrovido-kantokonkurso, kun la kanto *Bara bada bastu* (eo: *[Ni] nur prenu saŭnon* aŭ mallonge *Nur saŭno),* pri la finna saŭnokulturo. 

La membroj de la grupo KAJ estas svedoj kun finna civitaneco, sed laŭ la regularo de la *Melodifestivalen*, almenaŭ unu el la kantverkistoj ankaŭ devas esti sveda civitano aŭ registrita en Svedio. Tial KAJ decidis kunlabori kun Anderz Wrethov, sveda kantaŭtoro kiel ili mem, multe ŝatas varii inter muzikĝenroj. La kanto estas kreita en la komedia kaj skandala ĝenro de *epadunk* [angla], kies trajto estas la kombinaĵo de elektronika dancmuziko kaj festa muziko kun provokemaj kantotekstoj.

La triopo gajnis la konkurson kaj tiel ricevis la rajton reprezenti Svedion ĉe la Eŭrovido-kantokonkurso 2025. 

La tagon post la finalo de *Melodifestivalen*, "*Bada bara bastu*" (Nur prenu saŭnon) estis unu el la 150 plej popularaj kantoj tutmonde ĉe Spotify, la plej alta rango iam ajn por svedlingva kanto. Kelkajn tagojn poste, "Bada bara saustu" atingis la pinton de la tutmonda listo de la 50 plej popularaj kantoj de Spotify.

### Eŭrovido-kantokonkurso 2025 
eta| KAJ sur scenejo dum la sveda muzikkonkurso *Melodifestivalen 2025*, organizita fare de Sveda Televido (SVT).|350x350raKAJ anoncis, ke ili ne planas traduki la kanton "*Bara bada bastu*" en la anglan por la Eŭrovido-kantkonkurso 2025. Norrgård, kiu estas la ĉefkantisto, diris, ke la grupo volis prezenti kanton pri la finna saŭnokulturo, kiu estas tipa elemento de la kulturon de Finnlando kaj kiu estas ankaŭ kune kun la finna naturo centra parto de la nacia identeco.  

La kanton "*Bara bada bastu*" verkis la grupo mem kunlabore kun la kantverkistoj Robert Skowronski, Kristofer Strandberg kaj Anderz Wrethov. Bo Lund, kiu antaŭe kunlaboris kun la grupo en "*Taco hej*" ekde 2016, partoprenas per akordiono. 

La kanto estas la unua svedlingva kontribuaĵo, kiun Svedio sendis al la Eŭrovido-Kantokonkurso ekde 1998 ("*Kärleken är*" de Jill Johnson).  La lastan fojon sveda eniro estis farita en *Eurovision* estis en 2012 kiam la kanto "*När jag blundar*" de Pernilla Karlsson konkuris por Finnlando.  

## KAJ kaj lingvoj 
La grupo havas ludeman sintenon rilate al lingvo ĝenerale. 

La kanto "*Bara bada bastu*" kiu estas plejparte estis verkita en la dialekto de Vörå. La grupo konsideras humuron, ne dialekton, kiel la bazon de tio, kion ili faras. Ili vidas lingvan virtuozecon kaj humurajn ŝercojn, al kiuj la publiko povas rilati, kiel plej gravaj.

Ili ofte estis vidataj kiel iaspecaj dialektaj ambasadoroj. Tio ne estis ilia originala intenco, sed ĝi ankaŭ ne estas tasko, kiun ili rifuzas. 

Kiam oni demandis ĉu ili "rafinas" sian svedan lingvon en Svedio, la grupo respondas jese. Ili priskribas sian lingvon kiel "krudan finnan svedan dialekton", kiun ili konsideras "tre nekomprenebla se oni ne konas ĝin".

La grupo vidas la dialekton kiel sian gepatran lingvon kaj plej naturan lingvon, kiel esprimilon kaj ne kiel celon en si mem. Kiam ili prezentas kiel KAJ, la grupanoj ĉiam parolas en dialekto kaj ankaŭ private, kondiĉe ke tio ne kaŭzas problemojn en komunikado. 

Post la sukceso de "*Bara bada bastu"* svedaj lingvistoj ankaŭ atentigis pri la uzo de dialekto fare de la grupo.

### Rilato de la grupo al la finna lingvo 
Ke la grupo povas majstri la prestiĝan prononcon de la metropola areo de Helsinko kiam necesas, evidentiĝas ekzemple el ilia skeĉo pri la sendependa teatra grupo *Kajtharsis* .

La rilato de la grupanoj al la finna lingvo karakteriziĝas per nervozeco kaj bonvolo. Ilia sukceso en Melodifestivalen 2025 ankaŭ igis ilin furorgrupo en Finnlando, kie ili antaŭe estis nekonataj. Rezulte, ili ofte estis intervjuitaj ankaŭ en la finna lingvo. En intervjuo kun Finnish Yle en februaro 2025, ili konfesis, ke ili povas esti nervozaj parolante la finnan, sed samtempe ili emfazis sian intereson, ke finnaj parolantoj ankaŭ povu sekvi la agadojn de la grupo kaj partopreni la *Melodifestivalon*. 

Memironie, la grupo priskribas sian mankhavan finnan lingvon kiel "*rallisuomi*" (*rally finna lingvo*). La esprimo estas inspirita de la esprimo "*rallienglanti*" *(rally angla* kiu estas humura aŭ malestima termino por priskribi la anglan parolatan de, aŭ laŭ la maniero de ne-denaskaj anglalingvanoj, precipe finnoj), kiu rilatas al simpla kaj ofte gramatike mankhava lingvo kun forta akĉento, io kio ankaŭ estis atribuita al la finna Eŭrovido-artisto Käärijä.

En marto 2025, la Instituto por la lingvoj de Finnlando (finne: *Kotimaisten kielten keskus, Kotus*; svede: *Institutet för de inhemska språken*) elektis "*rallisuomi*" kiel la vorton de la monato en la finna, specife elstarigante la lingvouzon de KAJ kiel bonan ekzemplon de kiel lingvaj kapabloj povas esti praktike uzataj. Laŭ la aŭtoritato, pli gravas kuraĝi uzi lingvon ol esprimi sin perfekte. La reĝisorino de Kotus, Leena Nissilä, skribis en bloga afiŝo en 2023 pri la graveco povi superi lingvan honton kaj diris, ke oni devus fieri pri la kuraĝo uzi lingvon, kiu ankoraŭ estas en disvolviĝo. 

## Verkaro 
En la retejo de la grupo estis publikigitaj la kantotekstojn de pli ol 100 kantoj. La grupo ankaŭ kreis kaj prezentis du muzikalojn, Gambämark (2018) kaj Botnia Paradise (2021), kiuj fariĝis inter la kvar plej sukcesaj muzikaloj ĉe Wasa Teater de ĉiuj tempoj. KAJ ankaŭ produktis adventan kalendaron por la televidstacio Yle Fem, kiu estis elsendita en decembro 2014 kaj konsistis el 24 skeĉoj.

## Premioj 
* 2015: nomita *Ostrobotnianoj de la Jaro* fare de la Ostrobotnia Federacio .
* 2016: premio de Rose-Maj kaj Levi Ulfven de la Sveda Kultura Fondumo (*Svenska Kulturfonden*) pro "uzado de lingva virtuozeco por reliefigi iliajn ostrobotniajn radikojn, humure, klare kaj ame." *Svenska Kulturfonden* aŭ oficiale *Stiftelsen för utbildning och kultur på svenska i Finland sr.* estas finna fondumo fondita por antaŭenigi la svedan lingvon, la svedlingvan kulturon en Finnlando kaj edukadon. La kerna misio de la fondumo estas promocii Finnlandon kiel dulingvan landon per kontribuado de financa helpo al artaj kaj neprofitcelaj organizaĵoj, kiuj siavice antaŭenigas la svedlingvan kulturon kaj la svedan lingvon en Finnlando.
* 2025 - gajninto de la *Melodifestivalen 2025* 

Printempe de 2014, KAJ surscenigis la spektaklon **Pjäs elo pjas** ĉe la Wasa Teater . La grupo planis tri prezentadojn sur la malgranda scenejo de la teatro, sed la spektaklo estis sukceso kun 24 plenvenditaj prezentadoj sur la ĉefa scenejo.  En la somero de la sama jaro, la unuopaĵo " Jåo nåo e ja jåo yolo ja nåo " estis publikigita, kiu fariĝis somera furoraĵo tra Svedo-Finnlando  kaj tiel la sukceso de la grupo ankaŭ en Uusimaa kaj Åboland . La kanto estis inkludita en la albumo *Lokalproducerat Pjas* (2014).  Rilate al *Lokalproducerat Pjas,* KAJ komencis sian kunlaboron kun muzikproduktanto kaj kantverkisto Janne Hyöty, kiu produktis plurajn el iliaj kantoj. 

## Muzikfilmetoj kaj prezentoj 
Ili ofte ankaŭ kreis diversajn muzikfilmetojn, foje havante filmitajn koncertojn. Pluraj el iliaj prezentoj atingis pli ol milionon da spektoj en YouTube.
## Noto kaj referencoj 
Tiu ĉi artikolo estas parte aŭ tute traduko de la paĝo Kaj (humorrgrupp) en la sveda vikipedio, [versiohistorio 2-5-2025](https://sv.wikipedia.org/w/index.php?title=Kaj_(humorgrupp)&action=history)

## Vidu ankaŭ 
* Vörå 
* Eŭrovido-kantkonkurso 2025

## Eksteraj ligiloj 
* (sveda) Oficiala retejo de KAJ
* KAJ - Bara bada bastu? YouTube
Kategorio:Muziktrioj
Kategorio:Muzikaj grupoj fonditaj en 2009
Kategorio:Svedlingvaj finnlandanoj